ડેબ્યૂ ડાયરેક્ટર રણજિત તિવારી જરા પણ ટાઇમ વેસ્ટ કર્યા વગર પહેલી 15-20 મિનિટમાં જ મેઇન પ્લોટમાં ઝંપલાવે છે. આ ફિલ્મ રિયલ લાઇફ મ્યૂઝિક બેન્ડ 'હીલિંગ હાર્ટ્સ' પરથી પ્રેરિત છે, જે આદર્શ કારગર જેલના કેદીઓએ બનાવ્યું હતું. યશરાજની ફિલ્મ 'કેદી બેન્ડ', જે ગત અઠવાડિયે જ રિલીઝ થઇ હતી, તેના અને આ ફિલ્મના કેટલાક સિનમાં ખાસી સમાનતા જોવા મળે છે. જો કે, આ ફિલ્મની વાર્તાનો અલગ જ ચાર્મ છે, દર્શકોને સતત એ જાણવાની ઇચ્છા રહે છે કે આગળ શું થશે. પરંતુ કેટલીક જગ્યાએ ફિલ્મ કારણ વગર ખૂબ ખેંચવામાં આવી છે અને કેટલાક સિન્સ ફિલ્મની વાર્તામાં ફિટ નથી બેસતા.